
T răia odată o văduvă sărmana intr-o căsuţă 

cu o grădină în care creşteau doi trandafiri 
din care unul înflorea alb, iar celălalt ro şu. 
Şi avea văduva două fete, care semănau cu aceşti 
trandafiri: una se numea Bălăica, iar cealaltă 
Bobocel. Şi erau atît de drăgălaşe şi bune, harnice 
şi vesele, cum nu mai fuseseră alţi copii. Bălăica 
era mai liniştită şi mai cuminte decît Bobocel. 
Bobocel alerga prin poiene şi pe cîmpii, culegea 
flori, prindea păsărele, iar Bălăica rămînea cu 
mama, deretica prin casă sau îi citea, cînd nu avea 
altceva de lucru. Cei doi copii se iubeau atît de mult 
încît se ţineau tot timpul de mină cînd plecau 
împreună. Şi cînd Bălăica spunea; „Nu ne vom 

despărţi niciodată“ - atunci Bobocel răspundea: 
„Nu ne vom despărţi cît vom trăi.“ Şi mama 
adăuga: „Şi să vă ajutaţi una pe cealaltă.“ 

Cînd alergau prin pădure şi culegeau boabe mici 
roşii, jivinele nu le făceau nici un rău, ci se apro¬ 
piau prietenoase: iepuraşul rodea cîte o frunză 
din mîna lor, căprioara păştea lingă ele, cerbul 
sărea vesel în preajma lor şi păsările din crîng 
cîntau care de care mai frumos. 

Nu li se întîmpla nimic, nici dacă Ie surprindea 
noaptea prin pădure. Se culcau pe iarba moale şi 
înmiresmată a pădurii şi dormeau fără grijă 

pînă dimineaţa. Mama lor şti a„ a ce st lucru şi nu le 
ducea grija. 





































Bălăica şi Bobocel obişnuiau să deretice prin casă, 
să facă ordine şi curăţenie, de-ţi era mai mare 
dragul să le priveşti. Vara se îngrijea Bobocel de 
gospodărie şi aşeza în fiecare dimineaţa un buchet 
de flori la patul mamei, cîte un trandafir din fieca¬ 
re boschet. 

în timpul iernii Bălăica aprindea focul şi aşeza 
cazanul de aramă, lustruit şi sclipind ca aurul, cu 

























apă pe foc. Seara cînd fulgii de zăpadă cădeau 
liniştit, mama spunea: ,,Du-te, Bălăica, şi trage 
zăvorul”, iar apoi se aşezau în jurul focului şi 
mama îşi potrivea ochelarii şi se aşeza să citească 
dintr-o carte mare, iar cele două fete ascultau şi 
torceau. La picioarele lor se tolănea un mieluşel 
iar în spatele lor se afla o porumbiţă albă, cu căp- 
şorul vîrît sub aripioară, gata să adoarmă. 












J ntr-o seară, stînd tihnite împreună, ca de 
obicei, iată că deodată bătu cineva la uşă. 
Atunci mama spuse: 

— Iute, Bobocel, deschide uşa, o fi vreun drumeţ 
care a rătăcit drumul. 

Bobocel dădu zăvorul la o parte, crezînd că o fi un 
sărman om dornic de adăpost, dar nu era un 
drumeţ, ci un urs, care-şi băgă capul mare maro¬ 
niu pe uşă, încît Bobocel făcu un pas înapoi şi ţipă, 
mielul behăi, porumbiţa zburătăci înfricoşată, iar 
Bălăica se ascunse după tăblia patului. Ursul însă 
începu să vorbească. 

— Fiţi fără teamă, nu fac rău nimănui, vreau doar 
să mă încălzesc puţin, am îngheţat de-a binelea. 
— Sărmane urs, spuse mama, aşează-te lîngă foc, 
dar cu grijă, să nu-ţi pîrleşti blana. Apoi strigă: 
Bălăica, Bobocel, veniţi încoace, ursul nu vă face 
nici un rău, e un urs cinstit. 

Fetele se apropiară şi, încetul cu încetul, se dădu 
mai aproape şi mieluşelul, iar apoi şi porumbiţa şi 
nu le era teamă. Ursul spuse: 

— Copii, curăţaţi-mi blana de zăpadă — şi ele 

aduseră mătura şi-i scuturară blana ursului, iar el 
se lungi lingă foc şi mormăi mulţumit. 

Nu trecu mult timp şi începură să se joace cu 
ursul şi să glumească. îl scărmănau, se urcau pe 
spatele lui şi-l împingeau de colo-colo şi-l loveau 

cu o nuia, iar cînd oaspetele cel greoi mormăia, ele 
rîdeau. Ursului însă-i plăcea. Cînd se înfierbîntau 
prea tare la joacă, striga: 

„Nu mă.omorîţi, copii! 

Bălăica şi Bobocel, 

Nu omorî ţi peţitorul, uşurel! 1 ' 

A 

Intr-un tirziu, cînd se pregăteau de culcare, mama 
spuse ursului: 


- Stai liniştit la vatră, aici eşti ferit de frig şi 
viforniţă. 


Cînd se făcu ziuă, copiii îi descuiară uşa şi ursul o 


luă fuga spre pădure. 

Şi de aci înainte ursul venea în fiecare seară la o 
anume oră şi se aşeza lîngă vatră şi îngăduia 
copiilor să se joace cu el. Şi se obişnuiră într-atît 
cu el încît nu închideau uşa pînă nu sosea 
oaspetele cafeniu. 






































Cînd se făcu primăvară şi începu să înverzească 
totul, ursul spuse într~o bună dimineaţă Bălăicăi: 
— Acum trebuie să plec şi n-am să mai vin toată 


vara. 


— Dar unde te duci, moş Martin ? întrebă Bălăica. 

— Trebuie să plec în pădure, să-mi apăr bogăţiile 
de piticii cei răutăcioşi. Iarna cînd pămîntul este 
îngheţat ei rămîn jos şi nu pot ieşi la suprafaţă. 
Acum însă, cînd pămîntul s-a încălzit, ies afară 
şi caută să fure ce găsesc. Tot ce încape pe mîinile 
lor dispare apoi în vizuinile lor şi este pe veci 
pierdut. 

Bălăica se întristă la gîndul despărţirii şi, cînd 


deschise uşa, ursul se agăţa de zăvor şi-şi rupse 
o bucăţică din blană. Bălăicăi i se păru că vede 
strălucind aur. Dar nu era sigură de ce văzuse. 
Ursul alergă iute spre pădure şi se pierdu în 
adîncul ei. 

D upă un timp mama îi trimise pe copii în 

pădure să adune vreascuri. Şi iată că se 
împiedicară de un copac mare doborît, 
pe care sălta ceva, dar nu puteau desluşi ce 
anume. Cînd se apropiară şi se uitară mai bine, 
zăriră un pitic, cu o faţă bătrînă şi o barbă lungă- 
lungă. Piticul îşi prinsese barba într-o crăpătură a 
lemnului şi sărea încolo şi încoace ca un căţeluş 
legat şi nu ştia cum să scape. Privea cu ochi roşii, 
bulbucaţi şi striga: 

— Ce vă holbaţi, neputincioaselor, nu puteţi să 
mă ajutaţi? 





















- Ce-ai păţit, omuleţule? întrebă Bobocel. 

Gîscă ce eşti, răspunse piticul. Am vrut să fac 

surcele pentru bucătărie, căci cu buturugile mari 

se arde numaidecît mîncarea de care are nevoie 

unul ca mine, unul care nu înfulecă aşa de mult 

ca voi, lacomelor. înfipsesem pana şi totul ar fi 

mers bine, dacă nu sărea să-mi prindă barba albă 

şi stufoasă, ca să n-o mai pot scoate şi să nu mă 

pot mişca. Mutre neghioabe! Şi mai şi rîd de 
mine! Ptiu, ce urît! 

Fetiţele se cazneau să-i scoată barba, dar era cu 

neputinţă. 






















- Mă duc să aduc ajutor, spuse Bobocel. 

- Capre nebune, bombăni piticul, ce să mai 
chemaţi şi pe alţii, că şi aşa sînteţi voi de prisos. 
N-aveţi o soluţie mai bună? 

— Nu fi nerăbdător, spuse Bălăica, voi găsi o cale, 
şi scoase forfecuţa din buzunar şi tăie capătul 

bărbii. 

De cum se simţi liber, piticul apucă sacul cu aur 
ascuns la rădăcina copacului, mormăind: 

— Proaste şi necioplite mai sînteţi, să-mi tăiaţi 
frumuseţe de barbă. Lua-v-ar gaia! 

Plecă cu sacul pe spate, fără să mai arunce vreo 

privire către copii. 












































D upă un timp Bălăica şi Bobocel porniră 

să prindă peşti pentru cină. Mergînd spre 
pîrîu văzură o vietate care sărea ca o 
lăcustă pe apă. Apropiindu-se, îl recunoscură pe 
pitic. 

— Unde te duci? întrebă Bobocel. Doar nu vrei să 
te îneci? 

- Nu sînt chiar nebun, ţipă piticul, nu vedeţi că 
peştele acesta nenorocit vrea să mă tragă în 
apă? 

Piticul pescuia liniştit, cînd deodată se stîrnise un 
vînt care-i înnodase barba în undiţă, iar cînd se 
prinse un peşte mare în undiţă, piticul nu avu 
putere să-l scoată. Peştele reuşi sa-1 tragă în apă. 
Piticul încercă să se agaţe de trestia dimprejur, 
dar peştele, mai puternic, căuta să-l scufunde. 
Fetele sosiră la timp să-l salveze şi să-i desprindă 
barba. Dar era atît de încîlcită încît nu rămase 
altă cale decît s-o taie cu foarfecă. 

Cînd văzu piticul că i se scurtase barba, strigă: 

- Nepriceputelor, mi-aţi pocit faţa, nu-i destul 
că mi-aţi forfecat barba, vreţi s-o şi ciuntiţi? Nu 
mai pot să apar în halul acesta în faţa alor mei. 
îmi vine să vă pun pe fugă să vă sfîrîie călcîiele. 
Cu aceste cuvinte luă sacul cu perle ascuns în 
păpuriş şi dispăru după o stîncă. 

